Økonomiudvalget i Frederikshavn Kommune besluttet onsdag at spare 25 millioner i 2015. Oveni de allerede vedtagne besparelser på 100 millioner kroner kan skatteyderne i Frederikshavn altså se frem til at få for 125 millioner kroner mindre for deres skattekroner. - Vi har valgt at spare 25 millioner kroner mere, fordi vi ikke kan leve med konstant at have kniven for struben, når det gælder vores økonomi, siger borgmester Birgit Hansen (S) til Kanal Frederikshavn. - Jeg har sagt flere gange, at vi skal rykke sammen i bussen, og det er dette et udtryk for, fortsætter hun. Besparelserne på 100 millioner findes ved at spare tre procent i alle udvalg, mens de netop vedtagne besparelser skal udmøntes på baggrund af en undersøgelse af kommunens udgifter sammenholdt med tilsvarende kommuners udgifter på de samme områder. - Alle områder er i spil. Det gælder både pasning, skole og ældre, men også arbejdsmarkedet og kulturen, siger borgmesteren til Kanal Frederikshavn.

Opsummering:
Besparelser for yderligere 25 millioner besluttet onsdag. - Alle områder er i spil, siger borgmesteren.